Diari Oficial de la Generalitat Valenciana


Sumari del DOGV 414, del 06-08-1986 (1986/806907)

ORDRE de 30 de juny de 1986, de la Conselleria d'Agricultura i Pesca, per la qual es desenvolupada l'Ordre Ministerial de 26 d'abril de 1986, sobre assistència Econòmica a la contractació del personal tècnic per Entitats Associatives del Sector Agrari.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   414

Data del DOGV
:   06-08-1986

Secció del DOGV
:   ALTRES DISPOSICIONS

Número del document
:   1986/806907


Data del document
:   30-06-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 30 de juny de 1986, de la Conselleria d'Agricultura i Pesca, per la qual és desenvolupada l'Ordre Ministerial de 26 d'abril de 1986, sobre assitència econòmica a la contractació del personal tècnic per Entitats Associatives del Sector Agrari.  
L'Ordre de 26 d'abril de 1986 del Ministeri d'Agricultura, Pesca i Alimentació, sobre assistència econòmica a la contractació de personal tècnic per a Entitats Associatives del Sector Agrari, encomana en l'article 6é a les Comunitats Autònomes, l'elaboració de les propostes de subvenció i el trasllat dels expedients al Ministeri d'Agricultura, Pesca i Alimentació per a l'aplicació de les ajudes econòmiques corresponents.   
En atenció d'aquests motins, cal delimitar certs criteris per a la concessió de les ajudes, establir els terminis màxims de recepció de sol·licituds per a cada exercici, així com preveure la possibilitat que les dotacions pressupostàries que amb aquesta finalitat consigne el Ministeri d'Agricultura, Pesca i Alimentació puguen veure?s incrementades amb fons propis de la Generalitat Valenciana en determinades condicions. En conseqüència,   
ORDENE:  
Article primer  
Amb dotacions del Pressupost de la Generalitat Valenciana podran ser auxiliades les finalitats compreses en l'Ordre Ministerial de 26 d'abril de 1986, d'acord amb els requisits que s'hi preveuen no-modificats per aquesta Ordre.   
Article segon  
De les finalitats auxiliables previstes en l'article 1r de l'Ordre Ministerial de 26 d'abril de 1986, seran considerades prioritàries les ajudes a concedir a:   
1. Cooperatives Agràries de primer grau i SAT, l'objectiu social de les quals incloga la comercialització en comú dels productes obtinguts pels seus socis o per elles mateixes.   
2. Concerts establerts per Cooperatives i/o SAT per a la comercialització en comú de les produccions amb la gerència i els serveis tècnics comuns.   
3. Cooperatives i SAT que complesquen els requisits necessaris per poder accedir al reconeixement corresponent com a Organitzacions o Agrupacions de Productors Agraris.   
Article tercer  
Les sol·licituds acompanyades de la documentació pertinent hauran d'ajustar-se als models que figuren als Annexos I i II i seran dirigides als Serveis Territorials de la Conselleria d'Agricultura i Pesca, els quals elaboraran l'expedient corresponent d'acord amb els requisits prevists en l'Ordre Ministerial de 26 d'abril de 1986. Aquest expedient s'elevarà a la Direcció General de la Producció Agrària de la Conselleria, que realitzarà la proposta de subvenció i la sotmetrà a l'aprovació del Ministeri d?Agricultura, Pesca i Alimentació o del Conseller d'agricultura i Pesca, segons es tracte d'expedients amb càrrec a fons del Ministeri d'Agricultura, Pesca i Alimentació o de la Generalitat Valenciana, respectivament.   
Article quart  
La data límit de recepció de sol·licituds és fixada l'1 de juny de cada any per a les ajudes amb càrrec a les dotacions del Ministeri d?Agricultura, Pesca i Alimentació i fins a l'1 d'octubre de cada any si ho són amb càrrec a la Generalitat Valenciana.   
Article cinqué  
En les ajudes amb càrrec a dotacions de la Generalitat Valenciana, no es tindran en compte les limitacions previstes en els articles 8 i 9 de l'Ordre Ministerial de 26 d'abril de 1986. Aquestes ajudes seran sotmeses als requisits que per a la concessió de subvencions estableixen l'article 20 de la Llei de la Generalitat Valenciana 15/85, de 30 de desembre, de pressuposts de la Generalitat Valenciana per a l'exercici 1986 i l'article 4, b de l'Ordre de 11 de mar; de 1985, de la Conselleria d'Economia i hisenda per la qual són fixades les normes de seguiment de la gestió i modificació dels pressuposts de la Generalitat Valenciana.   
DISPOSICIO TRANSITORIA  
El termini màxim d'admissió de sol·licituds previst en l'article quart per a les ajudes amb càrrec als fons del Ministeri d'Agricultura, Pesca i Alimentació és fixat per a l'any 1986, l'1 de setembre.   
DISPOSICIO FINAL  
Aquesta Ordre vigirà l'endemà de la publicació en el Diari Oficial de la Generalitat Valenciana.   
València, 30 de juny de 1986.   
El conseller d'Agricultura i Pesca,  
LLUIS FONT DE MORA I MONTESINOS  
Veure annex